P r e d k l a d a c i a     s p r á v a

Podpredsedníčka vlády SR pre európsku integráciu Mária Kadlečíková uskutočnila v  dňoch 18. – 19. februára 2002 pracovnú návštevu Belgického kráľovstva v súlade z uznesením vlády Slovenskej republiky č. 138/2002 .

Ťažiskovým bodom a cieľom programu bola účasť podpredsedníčky vlády SR na seminári Európskej komisie pre národných koordinátorov predvstupovej pomoci Európskej únie. 

Hlavnými témami semináru boli politika Európskej komisie v oblasti predvstupovej pomoci programov Phare, ISPA a SAPARD a  príprava kandidátskych krajín na zavedenie štrukturálnych a kohéznych fondov. Dôležitým bodom programu bolo vystúpenie komisára Európskej komisie pre rozšírenie Günthera Verheugena.